钦定古今图书集成/明伦汇编/官常典/第719卷 > 李奂
## 钦定古今图书集成/明伦汇编/官常典/第719卷 > 李奂

按《册府元龟》，“奂为河间司法。天宝末，史思明围饶州，
太守卢全诚、陆浑令李系拒之。奂以七千人救之，为
思明所败。后贼将尹子琦围河间四十馀日，太原太
守颜真卿使将和琳领一万一千人、马数百匹以救
之。官军去城二十馀里，北风严烈，鼓声绝不相闻，思
明使兵乱击之，官军败，生擒和琳至城下。思明既至”，
合势，贼军大振，从外筑道，为高堤以入城。城上战不
胜，退至街巷又战，城中大溃。奂为贼所擒，送至东京，
为禄山所害。